CELEX: 62022TN0222
Language: mt
Date: 2022-04-22 00:00:00
Title: Kawża T-222/22: Rikors ippreżentat fit-22 ta April 2022 – Engineering – Ingegneria Informatica vs Il-Kummissjoni u REA

20.6.2022   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               C 237/67
            
         
      Rikors ippreżentat fit-22 ta April 2022 – Engineering – Ingegneria Informatica vs Il-Kummissjoni u REA
      (Kawża T-222/22)
      (2022/C 237/87)
      Lingwa tal-kawża: it-Taljan
      
         Partijiet
      
      
         Rikorrenti: Engineering – Ingegneria Informatica SpA (Ruma, l-Italja) (rappreżentanti: S. Villata, L. Montevecchi u C. Oncia, avukati)
      
         Konvenuti: Il-Kummissjoni Ewropea, L-Aġenzija Eżekuttiva Ewropea għar-Riċerka
      
         Talbiet
      
      Ir-rikorrenti titlob li l-Qorti Ġenerali jogħġobha:
      
                  —
               
               
                  Tiddikjara nulli, illegali jew ineffettivi, jew tannulla: a) l-ittra intitolata “Letter of Conclusion – ref. Ares (2021) 7900224 –” tal-21 ta’ Diċembru 2021 tal-Kummissjoni Ewropea (Direttorat Ġenerali għar-Riċerka u l-Innovazzjoni, Direttorat H – Ċentru Komuni ta’ Implimentazzjoni H.2 – Common Audit Service) – ref. CAIA389007; b) ir-Rapport Finali ta’ Awditjar annessa mal-Letter of Conclusion Ares (2021) 7900224; c) l-“Ittra ta’ Konferma tal-Aġenzija Eżekuttiva għar-Riċerka (REA) REA.C – Future Society C.2 – Secure Society tat-23 ta’ Frar 2022” (Ittra ta’ talba); in-nota ta’ debitu tal- Aġenzija Eżekuttiva għar-Riċerka Nru 324220269 tat-23 ta’ Frar 2022 (Nota ta’ debitu);
               
            
                  —
               
               
                  Tiddikjara ammissibbli l-ispejjeż li ġew esklużi mill-“Ispejjeż Eliġibbli” abbażi tal-Grant Agreement Dogana u b’konsegwenza ta’ dan tikkonstata d-dritt ta’ Engineering li dawn l-ispejjeż jittieħdu inkunsiderazzjoni għad-determinazzjoni tal-ammont globali tas-sussidju previst fl-imsemmi kuntratt u, f’kull każ, tikkonstata li l-Kummissjoni ma għandhiex id-dritt li tirkupra dawn is-somom;
               
            
                  —
               
               
                  Tikkundanna lill-konvenuti għall-ispejjeż.
               
            
         Motivi u argumenti prinċipali
      
      Insostenn tar-rikors tagħha, ir-rikorrenti tinvoka tliet motivi.
      
                  1.
               
               
                  L-ewwel motiv ibbażat fuq applikazzjoni żbaljata, mill-Kummissjoni u mill- Aġenzija Eżekuttiva għar-Riċerka, ta’ dak li ġie miftiehem fil-Grant Agreement bejn ir-rikorrenti u l-imsemmija aġenzija.
                  
                              —
                           
                           
                              F’dan ir-rigward qed jiġi sostnut li l-Ittra ta’ talba u n-Nota ta’ debitu huma bbażati fuq ir-riżultati ta’ awditu tal-Kummissjoni Ewropea li illegalment eskluda mill-ispejjeż ammissibbli skont il-Grant Agreement li għalih kienet parti r-rikorrenti, għall-finijiet li tibbenefika mis-sussidji previsti fih, il-bonuses mogħtija lill-impjegati abbażi tal-għanijiet ġenerali.
                           
                        
            
                  2.
               
               
                  It-tieni motiv ibbażat fuq ksur tal-aspettattivi leġittimi tar-rikorrenti.
                  
                              —
                           
                           
                              F’dan ir-rigward qed jiġi sostnut li fil-kuntest tal-iskemi preċedenti ta’ sussidju li għalihom kienet parti r-rikorrenti (b’mod partikolari, is-“7th Framework Programme”), l-iskema ta’ remunerazzjoni eskluża permezz tal-atti kkontestati, għalkemm kienet is-suġġett ta’ eżami min-naħa tal-Kummissjoni Ewropea, kienet ġiet aċċettata mingħajr riżervi.
                           
                        
                              —
                           
                           
                              Il-bdil ta’ pożizzjoni mingħajr motivazzjoni tal-Aġenzija Eżekuttiva għar-Riċerka fir-rigward tal-ammissibbiltà tal-bonuses għalhekk jammonta għal ksur tal-prinċipju ta’ aspettattivi leġittimi, li ġie kkonfermat diversi drabi mill-Qorti tal-Ġustizzja u mill-Qorti Ġenerali.
                           
                        
            
                  3.
               
               
                  It-tielet motiv ibbażat fuq interpretazzjoni żbaljata tal-Grant Agreement “Dogana” u tal-klawżola kuntrattwali inkwistjoni, sa fejn ġew esklużi spejjeż li fid-dawl tal-kontenut testwali tal-kuntratt innifsu kienu ammissibbli, għar-raġunijiet esposti fil-kuntest tal-ewwel motiv.